Ola Morten Græsli

Ola Morten Græsli (født 1980) er en norsk tidligere kombinertløper som representerte Tydal Idrettslag.

Han representerte Norge under VM 2003 i Val di Fiemme, der han ble nr. 7 på sprintøvelsen og nr. 15 på normaløvelsen. Han deltok også på det norske laget som endte på fjerdeplass i lagkonkurransen. To år senere var han ubenyttet reserve under VM i Oberstdorf.

I verdenscupen oppnådde Græsli som best en andreplass, på sprinten i Ramsau i Østerrike 18. desember 2005. I mål skilte det bare ett sekund mellom de fire beste. Magnus Moan gikk til topps, og Græsli slo franskmannen Jason Lamy-Chappuis og tyskeren Georg Hettich i spurten med henholdsvis ett og to tidels sekund. 

Græsli hadde to øvrige pallplasseringer i verdenscupen, begge fra Holmenkollen i mars 2003. 

Han er utdannet sykepleier og agronom. Han er gårdbruker på Vestre Græsli (Jensgarden) i Tydal.

 Referanser 

 Eksterne lenker 


Kategori:Norske kombinertløpere
Kategori:Deltakere for Norge under Ski-VM 2003
Kategori:Deltakere for Norge under Ski-VM 2005
Kategori:Norske bønder
Kategori:Personer fra Tydal kommune